Хьэр мэщыщмэ, къор хьакъунба.

Хьэр мэщыщы, къор мэхьакъу,
Къакъэу чэмыр Iэщым дэт.
Тхьачэтыхъур быум хэтэу,
Гур-гур купым ышъхьагъ ит.
Чэтым шIуеу, чэтым гъуахъоу,
Уц ымыхъоу къырекIукIы.
ЗэкIокIыгъа, сэIо, къанджыр - 
ПцIэузэ, мэкъум къычIэпшыгъ.
Хьэжъур, чачэу, лъэушъыгъ.
Бгъэжъыр - къаргъ.
Аргъой Накъэ
Iойзэ щагум дэлъэтыгъ.
Оуи-уиоу сыд къэхъугъ?
Хэта гъоргрэр, хэта пырхърэр?
Мэлым чэцI къыфэхъугъ!
Ар пчэндэхъум ышIошъ хъугъэшъ,
МаIо, кIыйзэ чылэм хэхьэ,
Къэбар шIагъор щызэрехьэ.
Шъузэхахьи, шъуегупшыс:
ПцIы сэусмэ, жъугъэтэрэз.

Къуекъо Налбый